Locomotiva RhB Ge 4/4 I

La Locomotiva RhB Ge 4/4 I a l'è 'na locomotiva elettrica a scartament metrich doperada de la Ferrovia Retiga per la red principala. In la classificazion svizzera di rotabil el voeur dì che l'è la prima locomotiva elettrica a scartament redutt de l'azienda e che la gh'ha quatter ass, tucc motor.

 Storia 
Hinn ordenaa in del 1944 in quatter esemplar de la SLM e hinn miss in servizzi in del 1947. S'hinn mostraa fiss bon in del servizzi tant che in del 1953 hinn ordenaa alter ses esemplar. Cont el rivà in servizzi di Ge 6/6 II e Ge 4/4 II hinn semper pussee miss in servizzi minor e in tra el 1986 e 'l 1991 hinn renoeuvaa totalment e han tiraa innanz a servì la Retiga finna al 2010, quand che ses a hinn tiraa via del servizzi e demolii in tra el november 2010 e 'l magg 2011. Dò hinn restaa in servizzi, menter alter dò hinn staa preservaa 'me mezz storegh e hinn poeu tornaa in servizzi: hinn a bon cunt giamò scernuu per vess preservaa.

 Caratteristegh 
Han ona velocità massima de 80 km/h, in principi 75 km/h, e del 1997 el pantograf mono-brasc, per fonzionà in su la ferrovia Coira-Arosa che l'eva cambiaa la soa cadenaria.

 Us 
Incoeu hinn doperaa soratutt in su la Ferrovia Davos-Filisur indova che hinn faa di treni a trè carrozz in configurazion push-pull, ciovè che pòden vess comandaa de 'na carrozza semipilota e han sbassaa i temp de moviment in su la linia. In l'inverno l'è doperada anca per i treni sportiv per el schi e alter sport invernai.

 Galleria di foto 

 Riferiment 
Belloncle, Patrick (2005). Das grosse Buch der Rhätischen Bahn: 1889–2001 [The Big Book of the Rhaetian Railway: 1889–2001]. Kerzers: Edition Viafer. ISBN 3952249408.

Ge 4/4 I